b'\n_START_ARTICLE_\nMartin Lorentzson\n_START_SECTION_\nKarriere\n_START_PARAGRAPH_\nLorentzson startet karrieren som ung spiller i \xc3\x96stert\xc3\xa4lje BoIS, og som seniorspiller for IK Sleipner. I 2007 gikk Lorentzson til Assyriska F\xc3\xb6reningen. Sommeren  2009 ble det kjent at Lorentzson ville slutte seg til Allsvenskan-klubben og regjerende seriemestre AIK Fotboll f\xc3\xb8r 2010-sesongen. Etter \xc3\xa5 ha sittet p\xc3\xa5 benken de f\xc3\xb8rste seriekampene, fikk han sin Allsvenskan-debut 29. mars 2010 da AIK p\xc3\xa5 bortebane tapte 1\xe2\x80\x933 for GAIS. I tillegg til 127 kamper og fem scoringer i Allsvenskan, spilte Lorentzson 18 europaligakamper og sto for tre scoringer for klubben, en av scoringene p\xc3\xa5 bortebane da PFK CSKA Moskva ble sl\xc3\xa5tt 2-0. I oktober 2014 ble det kjent at AIK ikke ville forlenge kontrakten med Lorentzson, til tross for at Lorentzson \xc3\xb8nsket \xc3\xa5 bli i klubben._NEWLINE_Det ble 25. februar 2015 klart at Lorentzson ville g\xc3\xa5 til Allsvenskan-konkurrent \xc3\x85tvidabergs FF, i f\xc3\xb8rste omgang i en kontrakt som strakk seg til 30. juni. Lorentzson og \xc3\x85tvidabergs FF hadde 1. juli samme \xc3\xa5r forlenget kontrakten ut sesongen.\n_START_SECTION_\nLandslagskarriere\n_START_PARAGRAPH_\nLorentzson st\xc3\xa5r notert med \xc3\xa9n landskamp for Sverige, i finalen av Kings Cup 2013 mot Finland.'